سودان حکومتی, پطرول صادر ایتوچی اولکه لر تشکیلاتی دن عبارت اوپیک گه اعضا بولیش اوچون رسمی روشده مراجعه ایتدی. اوشبو مطلب نی روسیه پایتختی مسکو ده ایریم اوچره شوو لر اوتکزگن سودان نینگ گاز و پطرول وزیری محمد زاهد عواد ترتیب له گن مطبوعاتی کنفرانسی آرقه لی بیلدیردی. سودان نینگ گاز و پطرول وزیری مذکور تشکیلات گه اعضا بولیش اوچون رسمی روشده مراجعه ایتگن لیگی نی بیلدیررایکن, ایندی اوشبو موضوع بیلن علاقه لی اوپیک نینگ اوزی نینگ قرار بیره دیگن لیگی نی ایسله تیب اوتدی. بیرلشگن ملت تشکیلاتی نینگ تحریمی آستیده بولگن سودان کونده ۵۰۰ مینگ بیرل خام پطرول تولید ایتماقده. اوپیک نینگ سودان نی قبول ایتیشی تقدیرده, اوشبو اولکه انگولا, نایجریا, لیبیا و الجزایر دن کیین خودی منه شو تشکیلات نینگ بیشینچی افریقا اولکه سی اعضاسی دن عبارت بوله دی.
